কমেডিয়ান-অভিনেতা কপিল শর্মা আগেই ঘোষণা করে দিয়েছিলেন, তিনি তাঁর নিজস্ব শো নিয়ে ফিরছেন টিভিতে। গত অক্টোবরে তাঁর ‘‘খুব জলদি ফিরছি’’— টুইটটি নিয়ে জল্পনা ছড়িয়েছিল। 
এ বার তারিখ ঘোষণা হয়ে গেল ফেরার। একটি সর্বভারতীয় সংবাদমাধ্যমের প্রতিবেদন অনুযায়ী, আগামী ২৩ ডিসেম্বরই টিভিতে আবার ফিরে আসছে কপিল শর্মার কমেডি শো।
শুধু তাই নয়। তাঁর পুরনো দলের প্রায় প্রত্যেকেই থাকছেন। কৃষ্ণা অভিষেক, ভারতী সিংহ, সুমনা চক্রবর্তী, চন্দন প্রভাকর, কিকু সারদা ফিরছেন কপিলের সঙ্গেই। থাকছেন না শুধু কপিলের বন্ধু থেকে ‘শত্রু’ হয়ে ওঠা সুনীল গ্রোভার। 

এই বিষয়ে অন্যান্য খবর

কপিল শর্মার শো স্টপার নেহা ছড়াচ্ছেন উষ্ণতা! কাঁপছে সোশ্যাল মিডিয়া
বদলে গিয়েছেন কপিল শর্মা, দেখলে চেনা মুশকিল


সলমন খানই শো-এর প্রযোজনা করছেন। আর সোনি টিভিতেই ফের দেখা যাবে কপিল শর্মার শো। সলমন ছাড়াও শাহরুখ, ক্যাটরিনা কাইফ, অনুষ্কা শর্মাও তাঁর শোয়ে আসতে পারেন। এর জন্য নতুন সেট তৈরি হচ্ছে মুম্বইয়ের ফিলম সিটি স্টুডিওতে।
সোনি টিভি কপিল শর্মা শো-এর ফিরে আসার খবরের সত্যতা স্বীকার করে নিয়েছিল। 

Jalad wapas aa raha hoon ‘The Kapil Sharma Show’ lekar aap ke liye sirf @SonyTV par. @TataSky subscribers Sony TV ka mazza without any additional cost lijiye, Abhi call kariye 18002086633 or email contact@tatasky.com
— KAPIL (@KapilSharmaK9) October 6, 2018

এই কমেডিয়ান-অভিনেতা বিভিন্ন বিতর্কে জড়িয়ে পড়ায় তাঁর শো বন্ধ হয়ে গিয়েছিল। তাঁর বন্ধু ও শো-এর অন্যতম কমেডিয়ান সুনীল গ্রোভারের সঙ্গে মাঝ আকাশে হাতাহাতিতেও জড়িয়ে পড়েছিলেন কপিল। ভেঙে গিয়েছিল তাঁর জনপ্রিয় টিম। 
তাঁর প্রত্যাবর্তনের আগেই ১২ ডিসেম্বর অবশ্য বান্ধবী জিনি চাটরাথের সঙ্গে বিয়েও সেরে ফেলছেন কপিল।